Pārgājiens ar liellaivām gar Braslas upi 14.08
Pavisam drīz – 14.augustā – dosimies kopīgā piedzīvojumā dabā! Priecāsimies Tevi redzēt pienācīgi sagatavojušos, atvērtu un ar degsmi piedalīties it visā, kas būs noorganizēts. Mūs gaida kustīga un reizē baudāma diena - dosimies iepazīt ne tikai Latvijas dabas skaistumu, bet iepazīsim arī viens otru no cita skatu punkta. AKTIVITĀTES Mūs gaida apmēram 5-6 stundu ilgs piedzīvojums, kas ietvers pārgājienu ar uzdevumiem, atelpas pauzēm un pusdienu gatavošanu dabā, kā arī braucienu ar liellaivām. Mūsu maršruts vedīs pa gleznaino Braslas upes taku, kura pārsteigs gan ar dinamisko reljefu, gan iespaidīgiem smilšakmens atsegumiem. Esiet gatavi aktīvi līdzdarboties komandas uzdevumos un baudīt kopīgo dienu ārpus ierastās darba vides. LAIKA RĀMIS 14.08 10:00 | Ierašanās pārgājiena sākumpunktā pļavas parkingā pie Lūzumpunkta nometnes Punkts Brasla Parkošanās lokācija: 📍https://maps.app.goo.gl/twpiSPJH65MeJceT6?g_st=ic Kā nokļūt: https://www.luzumpunkts.lv/pages/ka-noklut 10:00 - 16:30 | Dienas aktīvā daļa - pārgājiens, brauciens ar liellaivām, pusdienas LAIKAPSTĀKĻI Laikapstākļi kā vienmēr ļoti mainīgi, tāpēc apskaties prognozi dienu iepriekš, lai attiecīgi sagatavotos. Skaties šeit - LAIKA PROGNOZE APĢĒRBS UN NEPIECIEŠAMAIS EKIPĒJUMS Pusdienu sastāvdaļas un gatavošanas ekipējumu būsim salikuši Lūzumpunkta mugursomās, kuras Jums, kā komandai, vajadzēs nest līdzi. Mugursomās varēs arī salikt savas mantas. Ērti un stabili sporta apavi vai pārgājienu zābaki; Vēja un lietus jaka vai pončo/lietus mētelis - ja sola lietu; 1-1.5 l ūdens pudele un neliela mugursoma, kur to ielikt; Laikapstākļiem piemērots, brīvs, sportisks apģērbs, lai var ērti kustēties; Saulesbrilles, cepure, sauleskrēms, pretodu līdzeklis; Maiņas drēbes (noderēs pēc aktīvās daļas, ja nu lietus izmērcējis vai saule sakarsējusi par daudz - var atstāt mašīnā un paņemt pirms vakara daļas); Labs noskaņojums :) Svarīgi! Diena būs fiziski aktīva, tāpēc pirms pasākuma un tā laikā aicinām nelietot alkoholu vai apreibinošas vielas. Uz drīzu tikšanos piedzīvojumā!